OpenLLM-France/wikimedia huggingface dataset:
# Manel Puigbó i Rocafort

Manel Puigbó i Rocafort (Terrassa, 31 d'agost de 1931) és un antic jugador d'hoquei sobre patins català de les dècades de 1950 i 1960.

## Trajectòria

Va començar la seva carrera a l'infantil del Creu Roja, passant a continuació a l'infantil del RCD Espanyol. A continuació jugà dues temporades al CH Turó, retornant a continuació a l'Espanyol, on visqué els seus millors anys esportius, guanyant cinc campionats de Catalunya i quatre d'Espanya. A començament de la dècada de 1960 marxà a Suïssa i Bèlgica per motius d'estudis i feina, reingressant el 1962 novament a l'Espanyol. Posteriorment jugà al CE Laietà, Girona CH, CP Vilanova i Igualada HC, on també fou entrenador. També entrenà al Laietà i a l'Horta.
Amb la selecció espanyola jugà entre 1951 i 1965. Fou 148 cops internacional. Guanyà tres campionats del Món i un d'Europa com a principals títols.
També jugà a hoquei gel al FC Barcelona entre 1973 i 1976.
Durant els anys 70 dissenyà diversos equips electrònics com el Kentelec 8. Fou professor de l'Escola Tècnica Superior d'Enginyers Industrials de Barcelona de la Universitat Politècnica de Catalunya.

## Palmarès
### Espanya

* Campionat del Món:
** 1954, 1955, 1964
* Campionat d'Europa:
** 1957
* Copa de les Nacions:
** 1953, 1957, 1959, 1960
* Copa Llatina:
** 1958

### RCD Espanyol

* Campionat de Catalunya:
** 1952, 1953, 1955, 1956, 1958
* Campionat d'Espanya:
** 1954, 1955, 1956, 1957
* Copa de les Nacions:
** 1952

### FC Barcelona

* Copa espanyola d'hoquei gel:
** 1976

### CP Vilanova

* Campionat d'Espanya:
** 1968

## Referències

* 1 2 3 4 «La selección española». La Vanguardia. [Consulta: 1r octubre 2015].
* 1 2 3 4 5 6 7 8 9 «Manel Puigbó: Genio con ruedas, cuchillas y bits». Mundo Deportivo, 08-08-2014. [Consulta: 1r octubre 2015].
* 1 2 3 «Perfil a rinkhockey.net». rinkhockey.net. [Consulta: 1r octubre 2015].
* ↑ «Manuel Puigbó». Mundo Deportivo, 12-03-1953. [Consulta: 1r octubre 2015].
* ↑ «Anoche en Oporto». Mundo Deportivo, 27-10-1962. [Consulta: 1r octubre 2015].
* ↑ «El ex internacional Manuel Puigbo, entrenador del Igualada». La Vanguardia, 06-11-1970. [Consulta: 1r octubre 2015].
* ↑ «Puigbó dimite...». Mundo Deportivo, 08-01-1971. [Consulta: 1r octubre 2015].
* ↑ «Genio y figura». La Vanguardia, 28-05-1976. [Consulta: 1r octubre 2015].
# Valdemar Rodrigues Martins

Valdemar Rodrigues Martíns, conegut com a Oreco, (13 de juny de 1932 - 3 d'abril de 1985) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1958.

## Clubs

* Internacional (Santa Maria): 1949
* Internacional: 1950–1957
* Corinthians: 1957–1965
* Millonarios: 1965–1968
* Toluca: 1968–1970
* Dallas Tornado: 1970–1972

## Palmarès

* Campionat gaúcho: 1950, 1951, 1952, 1953, 1955
* Jocs Panamericans: 1955
* Copa del Món de futbol: 1958
* Copa Mustang (Colòmbia): 1966
* NASL: 1971

## Referències

* ↑ «Todos os brasileiros - 1958» (en portuguès). FolhaOnline, 09-12-2005. [Consulta: 16 desembre 2017].
* ↑ Perfil a sambafoot
* ↑ NASL Stats
# Twotinos

Els twotinos són objectes del cinturó de Kuiper que estan en ressonància orbital 1:2 amb Neptú. Açò significa que efectuen una òrbita al voltant del Sol alhora que Neptú en realitza dues. El seu nom és un acronim derivat de les paraules angleses "two" i "plutino". Fins al moment s'han descobert al voltant d'una dotzena d'aquests objectes.
Alguns twotinos destacables són:
* 1996 TR66 (El primer twotino descobert).
* 2002 WC19 (El de major grandària amb un diàmetre d'uns 400 km).
* 2000 AF255 i 2001 UP18 amb 300 km de diàmetre.
* 2000 QL251, 1998 SM165 i 2004 TV357 amb 200 km de diàmetre.
# Tsgabu Grmay

Tsgabu Gebremaryan Grmay (25 d'agost de 1991) és un ciclista etíop, professional del 2010 al 2023. S'ha proclamat diferents cops campió nacional tant en ruta com en contrarellotge. Va ser el primer ciclista etíop en participar i finalitzar una gran volta.

## Palmarès

* 2012
** 1r als Campionats d'Àfrica de ciclisme en contrarellotge sub-23
* 2013
** Campió d'Etiòpia en ruta
** Campió d'Etiòpia en contrarellotge
** Vencedor d'una etapa al Tour de Taiwan
* 2014
** Campió d'Etiòpia en ruta
** Campió d'Etiòpia en contrarellotge
* 2015
** Campió d'Àfrica de contrarellotge
* 2017
** Campió d'Etiòpia en contrarellotge
* 2018
** Campió d'Etiòpia en contrarellotge
* 2019
** Campió d'Etiòpia en contrarellotge
* 2023
** Campió d'Etiòpia en contrarellotge

### Resultats al Giro d'Itàlia

* 2015. 91è de la classificació general

### Resultats a la Volta a Espanya

* 2015. 125è de la classificació general
* 2016. 62è de la classificació general
* 2019. 62è de la classificació general
* 2020. 54è de la classificació general

### Resultats al Tour de França

* 2016. 92è de la classificació general
* 2017. 73è de la classificació general
* 2018. Abandona (2a etapa)

## Referències

* ↑ «Ethiopiër Tsgabu Grmay (32) neemt afscheid als wielrenner» (en neerlandès). wielerflits, 27-12-2023. [Consulta: 27 desembre 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Amnokgang Sports Club

L'Amrokgang Sports Club (Hangul: 압록강체육단; Hanja: 鴨綠江體育團) és un club de futbol nord-coreà de la ciutat de Pyongyang. Va ser fundat el 19 de setembre de 1947. Pertany al Ministeri de Seguretat Pública. Va guanyar diversos campionats als anys 60 i el darrer el 2006.

## Palmarès

* Lliga nord-coreana de futbol: 3
** 2001, 2006, 2008

## Referències

* ↑ «중앙일보 - 아시아 첫 인터넷 신문» (en coreà). 중앙일보.
# Alquife

Alquife és un municipi andalús de la província de Granada que es troba en la comarca de Guadix. Limita amb els municipis de La Calahorra, Aldeire, Lanteira, Valle del Zalabí i Jerez del Marquesado
# Desja

Desges és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 85 habitants.

## Demografia
### Població

El 2007 la població de fet de Desges era de 85 persones. Hi havia 38 famílies de les quals 8 eren unipersonals (4 homes vivint sols i 4 dones vivint soles), 17 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 36 eren l'habitatge principal de la família i 27 eren segones residències. Tots els 63 habitatges eren cases. Dels 36 habitatges principals, 34 estaven ocupats pels seus propietaris i 2 estaven llogats i ocupats pels llogaters; 2 tenien dues cambres, 12 en tenien tres, 8 en tenien quatre i 14 en tenien cinc o més. 18 habitatges disposaven pel capbaix d'una plaça de pàrquing. A 17 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Desges el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 4 |
| 4 | 70 a 74 | 0 |
| 4 | 65 a 69 | 4 |
| 4 | 60 a 64 | 4 |
| 8 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 45 persones, 22 eren actives i 23 eren inactives. De les 22 persones actives 20 estaven ocupades (14 homes i 6 dones) i 2 estaven aturades (1 home i 1 dona). De les 23 persones inactives 5 estaven jubilades, 4 estaven estudiant i 14 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de construcció.
L'únic servei als particulars que hi havia el 2009 era un electricista.
L'any 2000 a Desges hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Desges a l'INSEE.
* Évolution et structure de la population Fitxa amb el detall de dades de Desges a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Desitjada (Josep Maria de Sagarra)

Desitjada és un poema dramàtic en tres actes i vers, original de Josep Maria de Sagarra, estrenat al teatre Romea de Barcelona, la nit del 7 d'octubre de 1932.
L'escena passa en una gran masia solitària, al cor de les Guilleries, a l'època de l'estrena.

## Sinopsi

L'obra tracta de la passió d'un home, que es troba al tombant de la seva vida, qui s'enamora follament d'un noia jove fins a l'extrem de casar-hi el seu fill per tal de tenir-la a prop i, així, escurçar les possibilitats de posseir-la.

## Repartiment de l'estrena

* Desitjada, 25 anys: Maria Vila.
* Coloma, 60 anys: Maria Morera.
* Roseta, 55 anys: Àngela Guart.
* Elvira, 18 anys: Emma Alonso.
* Agustí, 65 anys: Antoni Gimbernat.
* Joan, 30 anys: Pius Daví.
* Daniel, 21 anys: Pere Ventayols.
* Verdulet, 26 anys: Antoni Strems.
* Mossèn Pelegrí, 60 anys: Joaquim Vinyes.
* L'Enterramorts, 65 anys: Ramon Banyeres.
* L'Escolà major, 20 anys: Francesc Ferràndiz.
* Jeroni, 70 anys: Manuel Giménez Sales.
# Alquèssar

Alquèssar (Alquezra en aragonès, i officialment, Alquézar) és un municipi aragonès situat a la província d'Osca i enquadrat a la comarca del Somontano de Barbastre.
Es tracta d'un poble turístic, declarat patrimoni històricoartístic pel seu conjunt medieval, format per un castell-col·legiata, situat al capdamunt d'una penya, juntament amb un poble de carrers estrets i cases de pedra. Tots els voltants del poble són formats per muntanyes i cingleres, així com el riu Vero, que passa engorjat al voltant del poble.
Els barris Meles i Mierlas van donar com a resultat Radiquero, poble del municipi situat a 636 metres sobre el nivell de la mar.

## Referències

* ↑ Gran Enciclopèdia Catalana, GEC «Alquézar». Enciclopèdia.cat [Consulta: 20 maig 2014].
* ↑ «Gran Enciclopèdia Aragonesa, Radiquero». Arxivat de l'original el 2016-09-20. [Consulta: 17 setembre 2016].

## Bibliografia

* Gran Enciclopèdia Aragonesa, Alquézar Arxivat 2021-09-23 a Wayback Machine.
# Una tarda al circ

Una tarda al circ (títol original en anglès At the Circus) és una pel·lícula estatunidenca dirigida per Edward Buzzell. És la novena pel·lícula dels germans Marx, estrenada el 1939 per la MGM. Els acompanyen en el repartiment Margaret Dumont, Eve Cremen i Kenny Baker, entre d'altres. Ha estat doblada al català.

## Argument

Un jove abandona la fortuna que ha heretat de la seva tia per enrolar-se al circ on treballa la seva xicota. Quan el propietari li roba els diners, el jove recorre als germans Marx.

## Buster Keaton

Buster Keaton va treballar en la pel·lícula com a creador de gags (cosa que no es va fer pública). La carrera de Keaton ja era inexistent, i es veia obligat a treballar on li deien. Els gags complexos i elaborats de Keaton (citats en el llibre Groucho, Harpo, Chico and sometimes Zeppo) no acabaven de quadrar amb el tipus d'humor dels germans, assumpte que va provocar certes friccions entre el còmic i el grup. Quan Groucho li va esmentar a Keaton com eren d'inadequats els seus gags per als germans Marx, aquest va respondre: "Només faig el que el senyor Mayer m'ha dit que faci. Vosaltres, nois, no necessiteu ajuda".

## Repartiment

* Groucho Marx: fiscal J. Cheever Loophole
* Harpo Marx: Punchy
* Chico Marx: Antonio 'Tony' Pirelli
* Kenny Baker: Jeff Wilson
* Florence Rice: Julie Randall
* Margaret Dumont: Mrs. Susanna Dukesbury
* James Burke: John Carter
* Eve Arden: Peerless Pauline
* Nat Pendleton: Goliath, el forçut
* Jerry Marenghi: Professor Atom
* Fritz Feld: Jardiner

## Números musicals

* Lydia, the Tattooed Lady
* Two Blind Loves
* Swingali
* Blue Moon
* Beer Barrel Polka

## Referències

* ↑ http://www.nytimes.com/movie/review?res=9B02EFD9143EE432A25754C1A9679D946894D6CF
* ↑ Títol en català a Ésadir.cat
* ↑ «At the Circus». Allociné.
# Uclés (vi)

Uclés és una denominació d'origen dels vins produïts dels conreus de municipis de l'oest de la província de Conca i d'uns pocs de la província de Toledo. El centre de la denominació és el municipi d'Uclés.

## Història

El projecte de creació d'aquesta denominació va sorgir el 2003 amb la iniciativa de huit cellers manxecs els quals havien evidenciat el potencial de la viticultura a la zona i la capacitat de crear-hi vins d'alta qualitat amb la qual cosa podria afavorir la creació d'una denominació a banda de la coneguda com La Mancha.Van col·laborar-hi quatre cellers privats de Tarancón, dues cooperatives i dos de Santa Cruz de la Zarza. A tot això també es va considerar el clima particular de l'àrea, el terreny, l'experiència dels cellers en el conreu de les vinyes i el tratament del raïm al trull per obtenir-ne la denominació l'any 2006. Als seus inicis només es permetia la producció de vins negres de qualitat fins al 2008, quan se'n va permetre fer vins rosats, blancs i escumosos.

## Característiques del terreny

El sòl de la zona de producció es caracteritza per tenir una important quantitat de potassi que oferirà equilibri i bona maduració del fruit. Són sòls amb textura més fina, tendència calcària que oscil·la de francoargilós a franc sorrenc; són profunds, sense límits físics ni químics fins als 2m. de profunditat, amb una major fertilitat potencial en incrementar-se la capacitat de bescanvi catiònic en existir un major percentatge d'argila i ser rics en fòsfor i potassi. No existeixen problemes de salinitat i gaudeixen d'un bon drenatge intern efectiu, sent alta la disponibilitat d'oxigen per al sistema radicular.

## Varietats de raïm

* Varietats negres: Ull de Llebre, Garnatxa, Cabernet Sauvignon, Merlot i Syrah.
* Varietats blanques: Airén, Verdejo, Chardonnay, Moscatell de gra petit, Sauvignon Blanc i Macabeu.

## Cellers

* Cellers Fontana
* Celler Soledad
* Pago Calzadilla
* Cellers La Estación (A Santa Cruz de Zarza)
* Finca La Estacada (A Tarancón)
* Cooperativa "La Vid y la Espiga"
* Cellers i vinyers Palomar Sánchez (A Tarancón)

## Referències

* ↑ «Vinos de calidad en Castilla la Mancha - Enodiffusion: Catas en Toledo» (en castellà). Enodiffusion: Catas en Toledo, 26-03-2017. Arxivat de l'original el 2018-02-21 [Consulta: 21 febrer 2018]. Arxivat 2018-02-21 a Wayback Machine.
* ↑ MARINA, VINOTECA LA. «Comprar D.O. UCLÉS online en Vinotecalamarina.es» (en castellà). [Consulta: 20 febrer 2018].
* ↑ «Uclés (Vino) - Sumario | La base de datos de conocimiento español» (en castellà). Arxivat de l'original el 2018-02-21. [Consulta: 20 febrer 2018].
* ↑ «D.O.Uclés», 06-01-2009. Arxivat de l'original el 2009-01-06. [Consulta: 20 febrer 2018].
* ↑ «D.O. Ucles | Denominación de Origen Uclés - Vinos de Uclés» (en castellà). Arxivat de l'original el 2018-02-21. [Consulta: 20 febrer 2018].

## Vegeu també

* Llista de vins d'Espanya
# Antic Molí de Bolvir

L'Antic Molí de Bolvir és una obra del municipi de Bolvir (Cerdanya) inclosa en l'Inventari del Patrimoni Arquitectònic de Catalunya.

## Descripció

Es tracta d'un molí de planta quadrangular de dues estructures amb murs paredats i sostre de dues vessants. A mitjans de la dècada dels anys 90, els propietaris de l'immoble van realitzar obres de consolidació a l'edifici, reformant totalment la teulada, i relligant les antigues parets existents. L'interior de l'edifici és buit, amb estructures de fusta que aguanten l'estructura d'un primer pis i l'altell.
S'alimentava per una séquia situada a la part posterior, que encara perdura i s'utilitza per regar els camps adjacents. S'entreveuen les antigues voltes d'entrada i sortida d'aigua a les parets reformades de l'edifici. Sembla que els darrers anys de funcionament de l'edifici va ser com a serradora, i que l'activitat de molí es va traslladar al nou Molí, situat bastant a prop. Actualment s'utilitza ocasionalment com a refugi d'un ramat d'ovelles per l'arrendatari dels terrenys.

## Referències

* 1 2 «Antic Molí de Bolvir». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 desembre 2015].
# Unión Deportiva San Sebastián de los Reyes

La Unión Deportiva San Sebastián de los Reyes és un club de futbol de la ciutat de San Sebastián de los Reyes, a la Comunitat de Madrid. Actualment juga a la Primera Divisió RFEF.

## Història

El Sanse va néixer l'any 1971. Després de 14 anys a les categories regionals madrilenyes, el 1985 va debutar a Tercera divisió i el 1987 a Segona B, gràcies a l'ampliació d'aquesta categoria a quatre grups. Des de llavors, el Sanse es va convertir en un equip ascensor, militant a la categoria de bronze en quatre etapes diferents, en les quals ha arribat a finalitzar tres vegades en sisena posició (1995, 2000 i 2007).
Al juny del 2011 el Sanse va pujar a categoria de bronze per cinquena vegada, després d'eliminar el Villaralbo, el Cerceda i el Tudelano.

## Uniforme

* Equipació principal: samarreta blanca amb una franja horitzontal vermella, pantaló i mitges blanques.
* Equipació suplent: samarreta vermella amb una franja horitzontal blanca, pantaló i mitges vermelles.

## Estadis

El Sanse juga els seus partits com a local al Nuevo Matapiñonera, un camp per a 3.000 espectadors i gespa natural. El primer camp del Sanse va ser el Campo de Deportes de la UD San Sebastián de los Reyes, més conegut com a Matapiñoneras, i estava situat a la mateixa ubicació que l'estadi actual.

## Dades del club

* Temporades a Primera Divisió: 0
* Temporades a Segona Divisió A: 0
* Temporades a Segona Divisió B: 14 (comptant la 2011-12)
* Temporades a Tercera Divisió: 13
* Millor classificació a la lliga: 6è (Segona B, temporades 1994-95, 1999-00 i 2006-07)
* Pitjor classificació en categoria nacional: 16è (Tercera, temporada 1991-92)

## Palmarès

* Tercera (2): 2001-02 i 2002-03.

## Referències

* ↑ http://www.ssreyes.org/deportes/portal.do?NM=3&IDM=50&TR=C&IDR=15 Arxivat 2011-09-07 a Wayback Machine.

## Enllaços externs

* Web oficial
* Web del San Sebastián de los Reyes a Futbolme.com
# Villanueva del Fresno

Villanueva del Fresno és un municipi de la província de Badajoz, a la comunitat autònoma d'Extremadura.

## Demografia

Evolució demogràfica de Villanueva del Fresno entre 1900 i 2007 :
| 1900 | 1910 | 1920 | 1930 | 1940 | 1950 | 1960 |
| 4393 | 4692 | 5387 | 6430 | 6535 | 6585 | 6621 |
| 1970 | 1981 | 1991 | 1996 | 1999 | 2007 |
| 4253 | 3469 | 3295 | 3449 | 3522 | 3610 |

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Valeri Poliakov

Valeri Vladimiròvitx Poliakov (en rus: Валерий Владимирович Поляков) (Tula, URSS, 27 d'abril de 1942 - Moscou, 19 de setembre de 2022) va ser un cosmonauta rus amb el rècord de permanència a l'espai al romandre a bord de l'estació espacial MIR durant més de 14 mesos.
Va néixer a Tula, RSFS de Rússia, el 27 d'abril de 1942 amb el nom de Valeriy Ivanovich Korshunov, el qual es canvià després de ser adoptat. Es graduà el 1959, entrà a realitzar el doctorat en medicina a Moscou i s'especialitzà en medicina astronàutica.
Després de ser seleccionat com a cosmonauta el 22 de març de 1972, va participar en dues missions espacials: la primera el 1989, la qual li va permetre romandre a l'estació MIR durant 240 dies, 22 hores i 34 minuts; i una segona el 1994, que li va permetre romandre 437 dies, 17 hores i 58 minuts; va aconseguir així un rècord de permanència a l'espai encara no superat. Aquell mateix any es retirà d'astronauta per dedicar-se a la seva professió de metge. Va ser diputat-director del Ministeri de la Salut Pública a Moscou.
El 1999 fou guardonat amb el Premi Príncep d'Astúries de Cooperació Internacional, juntament amb els astronautes Pedro Duque, John Glenn i Chiaki Mukai per l'exploració pacífica de l'espai.

## Referències

* ↑ «Los astronautas de la estación Alfa baten el récord de EUA de permanencia en espacio». El Mundo, 13-06-2002. [Consulta: 6 setembre 2011].
* ↑ Schwirtz, Michael «Staying Put on Earth, Taking a Step to Mars». The New York Times, 30-03-2009.
* ↑ Zimmerman, Robert. Leaving earth: space stations, rival superpowers, and the quest for interplanetary travel. Washington, DC: Joseph Henry Press, 2003, p. 366–372. ISBN 978-0-309-08548-9. «valeri polyakov.»
* ↑ «Valeri Vladimirovich Polyakov». New Mexico Museum of Space History. Arxivat de l'original el 24 abril 2020.
* ↑ «Los artífices de la exploración pacífica del universo. Acta del jurado - Fundación Príncipe de Asturias», 30-06-2012. Arxivat de l'original el 2012-06-30. [Consulta: 31 desembre 2022].

## Enllaços externs

* (castellà) Fundació Príncep d'Astúries, Príncep d'Astúries de Cooperació Internacional 1999 Arxivat 2012-07-04 a Wayback Machine.
# Amarant del Sahel

El amarant del Sahel (Lagonosticta rufopicta) és un ocell de la família dels estríldids (Estrildidae).

## Hàbitat i distribució

Habita sabanes i praderies prop dels boscos de ribera al Senegal, Gàmbia, sud de Mali, Burkina Faso, Guinea, Sierra Leone, Libèria, Costa d'Ivori, Ghana, Togo, Benín, Nigèria, Camerun, República Centreafricana, sud de Txad, Sudan del Sud, sud d'Etiòpia, nord-est de la República Democràtica del Congo, nord-oest d'Uganda i oest de Kenya.

## Referències

* ↑ «Amarant del Sahel». Cercaterm. TERMCAT, Centre de Terminologia. Rev. 20/03/2022(català)
# Villa Rendena

Villa Rendena és un antic municipi italià, dins de la província de Trento. L'any 2007 tenia 915 habitants. Limitava amb els municipis de Breguzzo, Daone, Darè, Montagne, Pelugo, Preore, Tione di Trento i Vigo Rendena.
L'1 de gener 2016 es va fusionar amb els municipis de Vigo Rendena i Darè creant així el nou municipi de Porte di Rendena, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Emanuele Bernardi | Llista cívica |
# Ara o mai

«Ara o mai» té aquests significats:

## Cinema

* Ara o mai (pel·lícula): pel·lícula espanyola dirigida l'any 2015 per Maria Ripoll (Ahora o nunca).
* O ara o mai: pel·lícula estatunidenca dirigida l'any 2007 per Rob Reiner (The Bucket List).

## Literatura

* Ara o mai (llibre): llibre en català escrit l'any 1981 per Joan Fuster.